4.3.2000 Euroopan yhteisöjen virallinen lehti L 59/21 KOMISSION PÄÄTÖS, tehty 24 päivänä helmikuuta 2000, luvan antamisesta jäsenvaltioille sallia tilapäisesti viiniköynnöksen lisäysaineiston, joka ei täytä neuvoston direktiivin 68/193/ETY vaatimuksia, pitäminen kaupan (tiedoksiannettu numerolla K(2000) 416) (2000/190/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY (f), sellaisena kuin se on viimeksi muutettuna Itävallan, Suomen ja Ruotsin liittymisasia- kirjalla, ja erityisesti sen 14 artiklan, ottaa huomioon Ranskan esittämän hakemuksen, sekä katsoo seuraavaa: (1) — Viiniköynnöksen tietyn kasvullisen lisäysaineiston direk- tiivin 68/193/ETY vaatimusten mukainen tuotanto on vuonna 1998 ollut riittämätöntä yhteisössä ja erityisesti Ranskassa, eikä sillä tämän vuoksi pystytä täyttämään kyseisen maan tarpeita. (2) — Tätä kysyntää ei ole mahdollista kattaa tyydyttävällä tavalla käyttämällä aineistoa, joka täyttää kaikki kysei- sessä direktiivissä vahvistetut vaatimukset. (3) — Tämän vuoksi Ranskalle olisi annettava lupa sallia 15 päivään maaliskuuta 2000 asti sellaiseen luokkaan kuuluvan aineiston kaupan pitäminen, johon sovelletaan väljempiä vaatimuksia. (4) — Lisäksi muille jäsenvaltioille, jotka mahdollisesti toimit- tavat Ranskaan tällaista aineistoa, olisi annettava lupa sallia tällaisen aineiston kaupan pitäminen tätä tarkoi- tusta varten. (5) — Ranskaan tuodaan lisäysaineistona uinuvia silmuja varrennuksessa käytettäviksi. Tällaisesta aineistosta yhtei- sössä tuotettuja vartteita on hakemuksen mukaan tarkoitus viedä Sveitsiin. (6) — Lupaa voidaan käyttää ainoastaan niiden kasvinsuoje- luun liittyvien edellytysten ja vaatimusten mukaisesti, joista on säädetty neuvoston direktiivissä 77/93/ETY (?), sellaisena kuin se on viimeksi muutettuna komission direktiivillä 1999/53JEY (?), ja sen täytäntöönpanoa koskevissa toimenpiteissä. (7) — Tässä päätöksessä säädetyt toimenpiteet ovat maatalou- dessa, puutarhanviljelyssä ja metsänhoidossa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ranskalle annetaan lupa sallia 15 päivään maaliskuuta 2000 alueellaan enintään 195 000:n sellaisen varrennuksessa käytet- tävän uinuvan silmun kaupan pitäminen, jotka on korjattu Sveitsissä ja jotka eivät täytä direktiivin 68/193/ETY vakioli- säysaineiston varmennusta ja valvontaa koskevia vaatimuksia, edellyttäen, että virallinen etiketti on ruskea ja siinä on merkintä ”väljemmät vaatimukset”. 2 artikla Myös muille kuin hakijajäsenvaltiolle annetaan lupa sallia 1 artiklan mukaisesti ja hakijajäsenvaltion esittämiin tarkoituk- siin sellaisen aineiston kaupan pitäminen alueillaan, jonka kaupan pitäminen on tämän päätöksen mukaisesti luvallista. 3 artikla Edellä 1 ja 2 artiklan mukaiset luvat eivät rajoita neuvoston direktiivin 77/93/ETY tai sen täytäntöönpanoa koskevien toimenpiteiden soveltamista. 4 artikla Jäsenvaltioiden on ilmoitettava viipymättä komissiolle ja muille jäsenvaltioille sen lisäysaineiston määrät, jonka kaupan pitä- minen on niiden alueella tämän päätöksen mukaisesti sallittua. 5 artikla Tämä päätös on osoitettu kaikille jäsenvaltioille. Tehty Brysselissä 24 päivänä helmikuuta 2000. Komission puolesta David BYRNE Komission jäsen (1) EYVL L 93, 17.4.1968, s. 15. () EYVL L 26, 31.1.1977, s. 20. () EYVL L 142, 5.6.1999, s. 29.